《蔡峰似徐鳞卿》
宋代·陈著

老去襟怀得丧齐，东风吹暖送行藜。
群山捧谷云居下，一岭分疆水向西。
有路不来多事马，满村交唱太平鸡。
主人九十清谈健，樽酒流连日又低。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。